
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1482 

21 Ιουλίου 1999 


ΑΠΟΦΑΣΕΙ Σ 

Αριθ. 1/230 

Έγκριση του εσωτερικού κανονισμού λειτουργίας του 
Πανεπιστημίου Θεσσαλίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 1 και 4 του Ν. 
2083/1992 (Α' 159) και 

2. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού ή του προϋπολογισμού 
του Πανεπιστημίου Θεσσαλίας (άρθρο 29Α του Ν. 
1558/1985 όπως αυτό προσετέθη με το άρθρο 27 του Ν. 
2081/1992 και τροποποιήθηκε με το άρθρο 1 παρ. 2 ατού 
Ν. 2469/1997 (Α' 38), αποφασίζουμε: 

Εγκρίνουμε τον εσωτερικό κανονισμό λειτουργίας του 
Πανεπιστημίου Θεσσαλίας τον οποίο κατάρτισε η Σύ¬ 
γκλητος του Ιδρύματος και ο οποίος έχει ως εξής: 

Εσωτερικός κανονισμός λειτουργίας 
του Πανεπιστημίου Θεσσαλίας 

Η Σύγκλητος του Πανεπιστημίου Θεσσαλίας στη συνε¬ 
δρίαση της 4η/26.3.1999 αφού έλαβε υπόψη της: 

α) Τις διατάξεις των άρθρων 2 παρ. 2(ν), 5 και 12 παρ. 8, 
9 του Ν. 2083/92 Εκσυγχρονισμός της Ανωτάτης Εκπαί¬ 
δευσης. 

β) Τις αποφάσεις της Διοικούσας Επιτροπής του Πανε¬ 
πιστημίου Θεσσαλίας, που έχουν ληφθεί στις συνεδριά¬ 
σεις 184/28.7.1995, 221/23.1.1998 και 222/25.2.1998 κα¬ 
ταρτίζει τον εσωτερικό Κανονισμό Λειτουργίας του Ιδρύ¬ 
ματος ως ακολούθως: 

ΚΕΦΑΛΑΙΟ Α 

ΛΕΙΤΟΥΡΓΙΚΕΣ ΔΙΑΤΑΞΕΙΣ 
Άρθρο 1 

Έμβλημα - Σφραγίδα 

1. Το κατά τις διατάξεις του Π.Δ. 83/1984 Πανεπιστήμιο 
Θεσσαλίας το οποίο φέρει στον τίτλο του την ένδειξη 
«ΡΗΓΑΣ ΒΕΛΕΣΤΙΝΛΗΣ», προς τιμήν του εθνομάρτυρα 
Ρήγα Φερραίου, έχει ως έμβλημα τον Κένταυρο. 

2. Το Πανεπιστήμιο Θεσσαλίας έχει σφραγίδα στρογγυ¬ 
λή η οποία έχει τις διαστάσεις και τα στοιχεία που προ- 


βλέπονται στο άρθρο6παρ. 3του Ν. 48/1975 (Α' 108). Στο 
μεσαίο κύκλο ειδικότερα αναγράφεται η ένδειξη ΠΑΝΕ¬ 
ΠΙΣΤΗΜΙΟ ΘΕΣΣΑΛΙΑΣ και για τις σφραγίδες των Σχολών 
και των Τμημάτων επιπρόσθετα ο τίτλος της Σχολής ή του 
Τμήματος αντίστοιχα. 

Άρθρο 2 

Λειτουργία συλλογικών οργάνων 

Η διαδικασία συζήτησης θεμάτων και λήψης αποφάσε¬ 
ων στα συλλογικά όργανα του Ιδρύματος (Σύγκλητο, 
Πρυτανικό Συμβούλιο, Κοσμητεία, Γενική Συνέλευση 
Τμήματος, Διοικητικό Συμβούλιο Τμήματος και Γενική Συ¬ 
νέλευση Τομέα) είναι η ακόλουθη: 

α) Το οικείο όργανο συνέρχεται σε συνεδρία ύστερα από 
πρόσκληση από τον πρόεδρο ή το νόμιμο αναπληρωτή του, 
ο οποίος καταρτίζει την ημερήσια διάταξη του οργάνου σε 
συνεργασία με το Γραμματέα. Διαβάζονται ή αναπτύσσο¬ 
νται γραπτά ή προφορικά αντίστοιχα οι εισηγήσεις από 
τους κατά Νόμον εισηγητές του κάθε θέματος. Οι γραπτές 
εισηγήσεις διανέμονται μαζί με την ημερήσια διάταξη με 
ευθύνη της Γραμματείας του οργάνου. 

β) Οι εισηγήσεις ή προτάσεις τίθενται σε ψηφοφορία, ε¬ 
άν δεν υπάρχει ομοφωνία των μελών των οργάνων που έ¬ 
χουν δικαίωμα ψήφου. Η ψηφοφορία γίνεται με ανάταση 
του χεριού. Ονομαστική ψηφοφορία γίνεται μετά από α¬ 
πόφαση του Προέδρου ή αν το ζητήσει το 1/3 των παρό¬ 
ντων. Στην περίπτωση αυτή η ψηφοφορία γίνεται με αλ¬ 
φαβητική σειρά μετά από κλήρωση. Οι αποφάσεις του ορ¬ 
γάνου λαμβάνονται με απόλυτη πλειοψηφία των 
παρόντων μελών, εκτός αν ορίζεται διαφορετικά από το 
νόμο. Ο προεδρεύων ψηφίζει τελευταίος, σε περίπτωση 
δε ισοψηφίας επικρατεί η άποψή του. Μυστική ψηφοφο¬ 
ρία γίνεται μόνο στις περιπτώσεις που προβλέπεται από 
τον νόμο. 

γ) Για κάθε διαδικαστικό θέμα που προκύπτει αποφασί¬ 
ζει το σώμα. 

δ) Εάν σε συλλογικό όργανο τεθούν σε ψηφοφορία πε¬ 
ρισσότερες από δύο προτάσεις και καμία δε λάβει την α¬ 
πόλυτη πλειοψηφία τότε επαναλαμβάνεται η ψηφοφορία 
μεταξύ των δύο προτάσεων που πλειοψήφισαν. 

ε) Οι συνεδρίες των Γ.Σ. Τμημάτων και Τομέων παύουν 
από 6 Ιουλίου έως την 31η Αυγούστου. Σε έκτακτες όμως 
περιπτώσεις μπορεί με απόφαση του Πρυτανικού Συμ¬ 
βουλίου να συγκληθούν οι Γ.Σ. και κατ’ αυτήν τη χρονική 
περίοδο. 


18958 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στ) Η πρόσκληση για συνεδρία συλλογικού οργάνου α- 
ποστέλλεται από τον Πρόεδρο εκτός από επείγουσες πε¬ 
ριπτώσεις, τουλάχιστον δύο (2) ημέρες, πριν από την η¬ 
μέρα της συνεδρίας. 

ζ) Κατά την πρώτη συνεδρία του συλλογικού οργάνου, 
κάθε ακαδημαϊκού έτους, ορίζεται ημέρα και ώρα της ε¬ 
βδομάδας, κατά την οποία, εφόσον υπάρχουν θέματα 
συγκαλείται το όργανο σε συνεδρία. Σε εξαιρετικά επεί¬ 
γουσες περιπτώσεις μπορεί το όργανο να συνεδριάζει άλ¬ 
λη ημέρα και ώρα. Μπορεί ακόμη, με απόφαση του Προε- 
δρεύοντος, να συνέρχεται και σε χώρο εκτός του Ιδρύμα¬ 
τος. 

η) Είναι δυνατή η έκτακτη σύγκληση του οργάνου, αν το 
ζητήσει με αίτηση το 1/3 των μελών του, ή αν τούτο απο- 
φασισθεί από τον Προεδρεύοντα του οργάνου. Η έκτακτη 
σύγκληση, πραγματοποιείται υποχρεωτικά την ημέρα και 
ώρα της τακτικής εβδομαδιαίας συνεδριάσεως, η οποία 
ακολουθεί αμέσως μετά την κατάθεση της αίτησης στο 
Πρωτόκολλο του Ιδρύματος. Η αίτηση αυτή υποβάλλεται 
τουλάχιστον δύο (2) ημέρες προ της ανωτέρω συνεδριά- 
σεως. 

θ) Σε περίπτωση έλλειψης απαρτίας, το συλλογικό όρ¬ 
γανο μπορεί να συγκληθεί εκ νέου μέσα σε δέκα ημέρες 
από την πρώτη σύγκληση με την ίδια ακριβώς ημερήσια 
διατάξη και ευρίσκεται σε απαρτία οσαδήποτε μέλη κι αν 
είναι παρόντα. 

ι) Οι αποφάσεις παίρνονται με την προβλεπόμενη, από 
την κείμενη νομοθεσία, πλειοψηφία. Λευκές ψήφοι και α¬ 
ποχές δεν προσμετρώνται στο αποτέλεσμα της ψηφοφο¬ 
ρίας, (άρθρο 1 § 7 Ν. 2517/1997). 

ια) Τα θέματα της ημερήσιας διάταξης εισηγείται ο 
Πρόεδρος ή άλλο μέλος του οργάνου το οποίο ορίζεται α¬ 
πό αυτόν. Ο Πρόεδρος μπορεί να καλεί στη συνεδρίαση 
μέλη της πανεπιστημιακής κοινότητας για παροχή διευ- 
κρινήσεων τα οποία στη συνέχεια αποχωρούν. 

ιβ) Κατά τη συζήτηση κάθε θέματος ο Πρόεδρος δίνειτο 
λόγο σε όλους όσους τον ζητήσουν, ο δε εύλογος χρόνος 
ομιλίας κάθε ομιλητή καθορίζεται από τον Προεδρεύο¬ 
ντα. 

ιγ) Ο Πρόεδρος μπορεί να διακόπτει τη συνεδρίαση για 
σύντομο διάλειμμα. Με σύμφωνη γνώμη του οργάνου 
μπορεί η συνεδρίαση να διακοπεί για μεγαλύτερο διά¬ 
στημα συνεχιζόμενη όμως την ίδια ή (την αμέσως επόμε¬ 
νη ημέρα). 

ιδ) Ο Γραμματέας του οργάνου τηρεί τα πρακτικά εκά- 
στης συνεδρίας τα οποία ειδικά για τη Σύγκλητο και το 
Πρυτανικό Συμβούλιο διανέμονται και επικυρώνονται κα¬ 
τά την ίδια ή άλλη συνεδρία, υπογράφονται δε από τα πα¬ 
ρόντα κατά τη συνεδρία μέλη. Στην περίπτωση όλων των 
άλλων συλλογικών οργάνων, πλην της Συγκλήτου και του 
Πρυτανικού Συμβουλίου, τα πρακτικά επικυρώνονται από 
τα παρόντα κατά τη συνεδρία μέλη και υπογράφονται α¬ 
πό τον Προεδρεύοντα και το Γραμματέα του οργάνου. 
Επικυρωμένα πρακτικά χορηγούνται σε όποιον έχει νόμι¬ 
μο συμφέρον κατά τις κείμενες διατάξεις. Στα πρακτικά 
καταχωρίζονται συνοπτικώς οι εισηγήσεις, οι προτάσεις, 
οι συζητήσεις και αποδίδονται με ακρίβεια οι αποφάσεις. 
Καθ’ υπαγόρευσιν προτάσεις δεν συμπεριλαμβάνονται 
στα πρακτικά, εκτός εάν υποβληθούν γραπτώς. 

ιε) Αποφάσεις του οργάνου μπορεί να εκτελούνται και 
προ της επικύρωσης των πρακτικών. 

ιστ) Μέλος του συλλογικού οργάνου που παρεκτρέπε¬ 
ται κατά τη διάρκεια συνεδρίας ανακαλείται από τον Προ¬ 


εδρεύοντα στην τάξη. Σε περίπτωση δε υποτροπής αφαι- 
ρείται ο λόγος απ’ αυτόν. Η ανάκληση στην τάξη και η α¬ 
φαίρεση του λόγου αναγράφονται στα πρακτικά. 

Άρθρο 3 

Λειτουργία Συγκλήτου 

1. Η Σύγκλητος συνεδριάζει καθ’ όλο το έτος για θέμα¬ 
τα της αρμοδιότητάς της τακτικά μία φορά το μήνα και ε¬ 
κτάκτως όποτε το κρίνει ο Πρόεδρος. Της Συγκλήτου 
προεδρεύει ο Πρύτανης ή απουσία αυτού ένας από τους 
Αντιπρυτάνεις, οριζόμενος από τον Πρύτανη. Έκτακτη 
σύγκληση της Συγκλήτου μπορεί να ζητηθεί και από τον 
Υπουργό Εθνικής Παιδείας και Θρησκευμάτων. 

2. Καθήκοντα γραμματέα της Συγκλήτου ασκεί ο προϊ¬ 
στάμενος αυτής, ο οποίος ορίζεται σύμφωνα με τις κείμε¬ 
νες διατάξεις. 

3. Για τα λοιπά θέματα σύγκλησης και λειτουργίας της 
Συγκλήτου ισχύουν οι διατάξεις του άρθρου 1 του παρό¬ 
ντος εσωτερικού κανονισμού. 

Άρθρο 4 

Λειτουργία Πρυτανικού Συμβουλίου 

1 .Το Πρυτανικό Συμβούλιο συνεδριάζει τακτικά δύο (2) 
φορές το μήνα εφόσον υπάρχουν θέματα προς συζήτηση 
και εκτάκτως όποτε κρίνει αναγκαίο ο Πρύτανης ή αν τού¬ 
το ζητηθεί από τα μισά μέλη του με σχετική αίτηση. Του 
Πρυτανικού Συμβουλίου προεδρεύει ο Πρύτανης ή απου¬ 
σιάζοντας αυτού ένας από τους Αντιπρυτάνεις οριζόμε¬ 
νος από τον Πρύτανη. 

2. Καθήκοντα γραμματέα του Πρυτανικού Συμβουλίου 
ασκεί ο προϊστάμενος αυτού, ο οποίος ορίζεται σύμφωνα 
με τις κείμενες διατάξεις. 

3. Για τα λοιπά θέματα σύγκλησης και λειτουργίας του 
Πρυτανικού Συμβουλίου ισχύουν οι διατάξεις του άρθρου 
1 του παρόντος εσωτερικού κανονισμού. 

Άρθρο 5 

Λειτουργία Γενικής Συνέλευσης Σχολής 

1. Ο Κοσμήτορας προεδρεύει των συνεδριάσεων της 
Γ.Σ. της Σχολής, απουσία δε αυτού ο νόμιμος αναπληρω¬ 
τής του. 

2. Η Γ.Σ. της Σχολής συνεδριάζει όποτε κρίνει ο Κοσμή¬ 
τορας ή όποτε το ζητήσει η Γ.Σ. ενός Τμήματος. 

3. Καθήκοντα Γραμματέα ασκεί ο Προϊστάμενος της 
Γραμματείας της Σχολής ο οποίος ορίζεται σύμφωνα με 
τις κείμενες διατάξεις. 

4. Γ ια τα λοιπά θέματα σύγκλησης και λειτουργίας της 
Γ.Σ. της Σχολής εφαρμόζονται τα αναφερόμενα για τα 
συλλογικά όργανα στο άρθρο 1 εφόσον δεν είναι αντίθε¬ 
τα με τις διατάξεις της Πανεπιστημιακής νομοθεσίας. 

Άρθρο 6 

Λειτουργία Κοσμητεία Σχολής 

1. Ο Κοσμήτορας της Σχολής προεδρεύει των συνε¬ 
δριάσεων της Κοσμητείας της Σχολής, απουσία δε αυτού 
ο νόμιμος αναπληρωτής του, μετά από έγγραφη ή σε ε¬ 
πείγουσες περιπτώσεις, προφορική εντολή του Κοσμήτο¬ 
ρα. 

2. Η Κοσμητεία συνεδριάζει όποτε κρίνει ο Κοσμήτορας 
ή όποτε το ζητήσει το 1 /3 των μελών της Κοσμητείας. 

3. Καθήκοντα Γραμματέα ασκεί ο Προϊστάμενος της 
Γραμματείας της Σχολής. 

4. Γ ια τα λοιπά θέματα σύγκλησης και λειτουργίας της 

Κοσμητείας εφαρμόζονται τα αναφερόμενα για τα συλ¬ 
λογικά όργανα στο άρθρο 1 εφόσον δεν είναι αντίθετα με 
τις διατάξεις της Πανεπιστημιακής νομοθεσίας. 

Άρθρο 7 

Λειτουργία Γενικής Συνέλευσης Τμήματος 

1. Ο Πρόεδρος του Τμήματος προεδρεύει της Γ.Σ. του 
Τμήματος. Απουσία δε αυτού ο νόμιμος αναπληρωτής 
του μετά από έγγραφη ή σε επείγουσες περιπτώσεις προ¬ 
φορική εντολή του Προέδρου. 

2. Καθήκοντα γραμματέα της Γενικής Συνέλευσης τμή¬ 
ματος ασκεί ο προϊστάμενος της Γραμματείας του Τμή¬ 
ματος ή ο νόμιμος αναπληρωτής του. 

3. Για τα λοιπά θέματα σύγκλησης και λειτουργίας ε¬ 
φαρμόζονται τα αναφερόμενα στο άρθρο 2, (εφόσον δεν 
είναι αντίθετα με τις σχετικές διατάξεις της πανεπιστη¬ 
μιακής νομοθεσία). 

4. Η Γ.Σ. του Τμήματος συνεδριάζει όποτε προβλέπει ο 
νόμος και όποτε κρίνει ο Πρόεδρος του Τμήματος. 

Άρθρο 8 

Λειτουργία Διοικητικού Συμβουλίου Τμήματος 

1. Ο Πρόεδρος του Τμήματος προεδρεύει των συνε¬ 
δριάσεων του Δ.Σ. του Τμήματος, απουσία δε αυτού ο νό¬ 
μιμος αναπληρωτής του. 

2. Το Δ.Σ. του Τμήματος συνεδριάζει τακτικά μια φορά 
το μήνα αν υπάρχουν θέματα και εκτάκτως όπως προβλέ- 
πεται στο άρθρο 1. 

3. Καθήκοντα γραμματέα του Διοικητικού Συμβουλίου 
ασκεί ο Προϊστάμενος της Γραμματείας του τμήματος, ή 
ο νόμιμος αναπληρωτής του. 

4. Για τα λοιπά θέματα σύγκλησης και λειτουργίας του 
Διοικητικού Συμβουλίου, εφαρμόζονται τα αναφερόμενα 
για τα συλλογικά όργανα στο άρθρο 1 του παρόντος ε¬ 
σωτερικού κανονισμού. 

Άρθρο 9 

Λειτουργία Γενικής Συνέλευσης Τομέα 

1. Ο Διευθυντής του Τομέα προεδρεύει των συνεδριά¬ 
σεων της Γ.Σ. του Τομέα. 

2. Η Γ.Σ. του Τομέα συνεδριάζει όποτε κρίνει ο Διευθυ¬ 
ντής του Τομέα και όποτε το ζητήσει το 1 /3 των μελών του 
Τομέα. 

3. Καθήκοντα γραμματέα της Γενικής Συνέλευσης του 
Τομέα ασκεί μέλος ΔΕΠ, ΕΕΠ ή ΕΔΤΠ του τομέα. Ο ορι¬ 
σμός του γραμματέα γίνεται με απόφαση του Διευθυντή 
του τομέα. 

4. Για τα λοιπά θέματα σύγκλησης και λειτουργίας της 
Γ ενικής Συνέλευσης του τομέα, εφαρμόζονται τα αναφε¬ 
ρόμενα για τα συλλογικά όργανα στο άρθρο 1 εφόσον δεν 
είναι αντίθετα με τις διατάξεις της Πανεπιστημιακής νο¬ 
μοθεσίας. 

Άρθρο 10 

Συγκρότηση Συλλογικών Οργάνων 

1. Τα προβλεπόμενα στα άρθρα 8, 9 και 10 του Νόμου 
1268/82 μέλη των συλλογικών οργάνων ορίζονται, σύμ¬ 
φωνα με τις κείμενες διατάξεις εντός του Μαΐου του έτους 
που λήγει η θητεία τους. 

2. Η συγκρότηση των συλλογικών οργάνων του Ιδρύμα¬ 
τος γίνεται ένα μήνα πριν τη λήξη της θητείας των απερχο¬ 
μένων μελών τους με πρυτανική πράξη, εκτός και αν προ- 
βλέπεται διαφορετικά από ειδικές επί μέρους διατάξεις. 


Άρθρο 11 
Μονομελή όργανα 

1. Τα μονομελή όργανα του Ιδρύματος, κατά ιεραρχική 
σειρά είναι: α) ο Πρύτανης, β) ο Αντιπρύτανης, γ) ο Κο¬ 
σμήτορας, δ) ο Πρόεδρος Τμήματος, ε) ο Διευθυντής Το¬ 
μέα. 

2. Η κάθε είδους διαδικασία για την εκλογή των μονομε¬ 
λών οργάνων, καθώς και η εκλογή αυτών, αρχίζει και τε¬ 
λειώνει μετά τις φοιτητικές εκλογές και εν πάσει περιπτώ- 
σει εντός του μηνός Ιουνίου πριν τη λήξη της θητείας 
τους. 

Άρθρο 12 
Αργίες 

Μαθήματα και εξετάσεις διακόπτονται τις ακόλουθες η¬ 
μερομηνίες: 

- Του χειμερινού εξαμήνου: την 28η Οκτωβρίου, την 
17η Νοεμβρίου, κατά τις διακοπές των Χριστουγέννων 
που αρχίζουν την 23η Δεκεμβρίου και λήγουν την 6η Ια¬ 
νουάριου και την 30η Ιανουάριου. 

- Του εαρινού εξαμήνου: την Καθαρά Δευτέρα, την 
25η Μαρτίου, κατά τις διακοπές του Πάσχα που αρχίζουν 
τη Μεγάλη Δευτέρα και λήγουν την Κυριακή του Θωμά, 
την Πρωτομαγιά και του Αγίου Πνεύματος. 

- Την ημέρα των Πρυτανικών και φοιτητικών εκλογών. 

- Τη Παρασκευή και τη Δευτέρα που προηγούνται και 
έπονται αντίστοιχα εθνικών εκλογών (βουλευτικών, ευ¬ 
ρωεκλογών και τοπικής αυτοδιοίκησης). 

- Την ημέρα εορτασμού του πολιούχου της πόλης, 
στην οποία εδρεύει το Τμήμα. 

ΚΕΦΑΛΑΙΟ Β 
ΘΕΜΑΤΑ ΠΡΟΣΩΠΙΚΟΥ 

Άρθρο 13 

Εκλογή Διδακτικού - Ερευνητικού Προσωπικού 

1. Η εισήγηση Γ.Σ. τομέα προς τη Γ.Σ. τμήματος για την 
προκήρυξη θέσης ΔΕΠ πρέπει να είναι πλήρως αιτιολο¬ 
γημένη ως προς την αναγκαιότητα της και ως προς τη 
βαθμίδα ΔΕΠ και το γνωστικό αντικείμενο που προτείνο- 
νται. 

2. Μέλη εκλεκτορικών σωμάτων και εισηγητικών επι¬ 
τροπών για εκλογή ή εξέλιξη ή μονιμοποίηση ή ανανέωση 
θητείας μελών ΔΕΠ δεν μπορεί να ορίζονται σύζυγοι, συγ¬ 
γενείς εξ αίματος ή αγχιστείας, μέχρι τέταρτου βαθμού 
συμπεριλαμβανομένου, με κρινόμενο υποψήφιο. Οι ανω¬ 
τέρω λόγοι εξαίρεσης ισχύουν ακόμη για οποιαδήποτε 
κατηγορία προσωπικού που η εκλογή ή εξέλιξη ή μονιμο¬ 
ποίηση ή ανανέωση θητείας απαιτεί κρίση αρμοδίου ορ¬ 
γάνου. 

3. Εάν τα μέλη της εισηγητικής επιτροπής για την εκλο¬ 
γή ή εξέλιξη ή μονιμοποίηση ή ανανέωση θητείας μέλους 
ΔΕΠ δεν μπορούν να καταρτίσουν κοινή έκθεση λόγω με¬ 
ταξύ τους διαφωνίας ή άλλου κωλύματος, είναι επιτρεπτή 
η υποβολή χωριστών εκθέσεων μόνο υπό την προϋπόθε¬ 
ση ότι από αυτές προκύπτει ρητά και αιτιολογείται επαρ- 
κώς, η αδυναμία κατάρτισης κοινής εισηγητικής έκθεσης. 

4. Η απουσία του αρμοδίου γραμματέα δεν επηρε¬ 
άζει τη νομιμότητα της σύνθεσης του σώματος των εκλε¬ 
κτόρων ή της κοινής συνεδρίασης του σώματος αυτού με 
τη Γενική Συνέλευση του Τμήματος. 

5. Η διατύπωση της αιτιολογίας των εκλεκτόρων μπορεί 

να γίνει είτε ευθέως είτε με αναφορά στην έκθεση της ει¬ 
σηγητικής επιτροπής ή στη γνώμη άλλων εκλεκτόρων ή 
στις συζητήσεις που προηγήθηκαν της ψηφοφορίας για 
τα προσόντα των υποψηφίων, ή σε συνδυασμό των πιο 
πάνω. 

5. Όσοι διορίζονται ή εξελίσσσονται σε θέσεις ΔΕΠ δί¬ 
δουν ενώπιον του Πρύτανη ή του Αντιπρύτανη που τον α¬ 
ναπληρώνει τον ακόλουθο όρκο: «Ορκίζομαι να φυλάττω 
πίστη στην πατρίδα, υπακοή στο Σύνταγμα και τους νό¬ 
μους και να εκπληρώνω ευσυνείδητα τα καθήκοντά μου». 
Ακολούθως υπογράφεται το σχετικό πρωτόκολλο ορκω¬ 
μοσίας, καθώς και το πρωτόκολλο ανάληψης καθηκό¬ 
ντων. 

Άρθρο 14 

Καθήκοντα και δικαιώματα μελών ΔΕΠ 

Α. Καθήκοντα μελών ΔΕΠ 

1. Στα καθήκοντα που ανατίθενται στα μέλη ΔΕΠ με α¬ 
ποφάσεις των αρμοδίων συλλογικών οργάνων του Ιδρύ¬ 
ματος περιλαμβάνονται ιδίως: 

- Η συμβολή στη διαμόρφωση των εκπαιδευτικών προ¬ 
γραμμάτων (προπτυχιακών, μεταπτυχιακών, συνεχιζόμε¬ 
νης εκπαίδευσης, κατάρτισης, κ,λπ.), και η διεξαγωγή δι¬ 
δασκαλίας σύμφωνα με τα ανωτέρω προγράμματα, κα¬ 
θώς και ο προγραμματισμός και η εποπτεία των εξετα¬ 
στικών διαδικασιών. 

- Η μέριμνα για την καλή λειτουργικότητα των εργα¬ 
στηρίων, φροντιστηρίων έτσι ώστε να εξασφαλίζεται η α¬ 
ποτελεσματική εκπαίδευση και έρευνα. 

- Η παρακολούθηση της πορείας των σπουδών των 
φοιτητών, της πρακτικής εξάσκησης και η καθοδήγηση 
στην εκπόνηση των πτυχιακών μελετών. 

- Η ουσιαστική συμμετοχή στη διαμόρφωση και διεξα¬ 
γωγή των ερευνητικών προγραμμάτων του Ιδρύματος και 
η καθοδήγηση μεταπτυχιακών φοιτητών και υποψηφίων 
διδακτόρων εν γένει. 

- Η ενεργός συμμετοχή στα συλλογικά όργανα του 
Ιδρύματος και στις επιτροπές και συμβούλια αυτού. 

- Η ευθύνη της διεκπεραίωσης του εκπαιδευτικού-ε- 
ρευνητικού και διοικητικού έργου των λειτουργικών μο¬ 
νάδων του Ιδρύματος 

- Η συμβολή στη γενικότερη ανάπτυξη του Ιδρύματος. 

2. Για την απασχόληση των μελών ΔΕΠ εφαρμόζονται οι 
εκάστοτε ισχύουσες διατάξεις. 

3. Ο έλεγχος της απασχόλησης των μελών ΔΕΠ ασκεί¬ 
ται από τον Πρόεδρο του Τμήματος, τον Κοσμήτορα και 
τον Πρύτανη, σύμφωνα με το νόμο. 

4. Τα μέλη ΔΕΠ οφείλουν να αποδέχονται τον ορισμό 
τους ως εκλεκτόρων στο ίδιο ή άλλο ΑΕΙ. 

Β. Δικαιώματα μελών ΔΕΠ 

1 .Τα μέλη ΔΕΠ δικαιούνται άδειας κατά την περίοδο των 
θερινών διακοπών (Ιούλιος - Αύγουστος). Η Γραμματεία 
του οργάνου στο οποίο ανήκουν πρέπει να γνωρίζει τον 
τόπο διαμονής τους κατά την απουσία τους. 

2. Τα μέλη ΔΕΠ διακαιούνται να κάνουν χρήση των ε¬ 
γκαταστάσεων του πανεπιστημίου σύμφωνα με τις απο¬ 
φάσεις των οικείων πανεπιστημιακών οργάνων. Το Τμήμα 
ή σε έλλειψη τούτου η Σύγκλητος οφείλει να εξασφαλίζει 
την εγκατάσταση (στέγαση, εξοπλισμό γραφείου, εργα¬ 
στηριακού χώρου κ.λπ.) σε όλα τα μέλη ΔΕΠ. 

3. Όλα τα μέλη ΔΕΠ έχουν δικαίωμα να συμμετέχουν ε¬ 
λεύθερα και ανεμπόδιστα στα συλλογικά όργανα του Το¬ 


μέα, Τμήματος, Σχολής και Πανεπιστημίου, σύμφωνα 
προς τις ισχύουσες διατάξεις. 

3. Τα μέλη ΔΕΠ έχουν το δικαίωμα να λαμβάνουν γνώση 
όλων των αποφάσεων των Πανεπιστημιακών οργάνων ύ¬ 
στερα από αίτηση προς τον προεδρεύοντα του αντίστοιχου 
οργάνου εφόσον η απόφαση δεν έχει δημοσιοποιηθεί. 

Αρθρο 15 

Ειδικό Εκπαιδευτικό Προσωπικό 

1. Οι θέσεις του ειδικού εκπαιδευτικού προσωπικού 
(ΕΕΠ) είναι πλήρους απασχόλησης. 

2. Στα καθήκοντα των μελών Ε.Ε.Π. που τους ανατίθε¬ 
νται από τα αρμόδια κατά περίπτωση όργανα περιλαμβά¬ 
νονται: 

- Η παροχή του ειδικού διδακτικού έργου, συμπερι- 
λαμβανομένης της εξέτασης και βαθμολόγησης των φοι¬ 
τητών, και κάθε άλλου συναφούς προς αυτό. 

- Παρακολούθηση της πρακτικής εξάσκησης των φοι¬ 
τητών και συμμετοχή στην εποπτεία των εξεταστικών δια¬ 
δικασιών. 

- Η ενεργός συμμετοχή στα συλλογικά όργανα του 
Ιδρύματος, καθώς και σε επιτροπές και συμβούλια αυτού. 

- Η συμβολή στην ανάπτυξη του Ιδρύματος και η υπο¬ 
στήριξη γενικότερα του έργου αυτού. 

3. Η συνολική απασχόληση του ΕΕΠ δεν μπορεί να είναι 
μικρότερη από 25 ώρες την εβδομάδα, από τις οποίες 8- 
12 ώρες διατίθενται για διδασκαλία. Η ημερήσια απασχό¬ 
ληση μπορεί να είναι συνεχής ή διακεκομένη ανάλογα με 
τις εκπαιδευτικές και διοικητικές ανάγκες. 

4. Ο έλεγχος της απασχόλησης του ΕΕΠ ασκείται ιε¬ 
ραρχικά από τον Πρόεδρο του οργάνου στον οποίο ανή¬ 
κει το μέλος και από τον Πρύτανη. 

5. Το ΕΕΠ δικαιούται αδείας κατά την περίοδο των θερι¬ 
νών διακοπών όπως και τα μέλη ΔΕΠ. 

6. Τα μέλη του ΕΕΠ οφείλουν να γνωστοποιούν εγγρά- 
φως στη γραμματεία του τμήματος και στην πρυτανεία 
τον τόπο της διαμονής τους κατά τη διάρκεια της απου¬ 
σίας τους από την έδρα του Ιδρύματος. 

Άρθρο 16 

Ειδικό Διοικητικό και Τεχνικό Προσωπικό 

1. Οι θέσεις του Ειδικού Διοικητικού και Τεχνικού προ¬ 
σωπικού (ΕΔΤΠ) είναι πλήρους απασχόλησης. 

2. Τα καθήκοντα των μελών ΕΔΤΠ είναι εκείνα για τα ο¬ 
ποία προσλήφθησα. Όταν υπάρχουν επιτακτικές και αρ¬ 
κούντως τεκμηριωμένες ανάγκες μπορεί να τους ανατί¬ 
θενται προσωρινά, από τα αρμόδια κατά περίπτωση όρ¬ 
γανα, άλλα καθήκοντα ανάλογα με τα προσόντα τους. 

3. Η απασχόληση του ΕΔΤΠ δεν μπορεί να είναι μικρό¬ 
τερη από 30 ώρες την εβδομάδα όταν υπηρετούν σε θέ¬ 
σεις στήριξης εργαστηριακού ή κλινικού έργου ή περισ¬ 
σότερη από 35 ώρες την εβδομάδα όταν τοποθετηθούν 
προσωρινά σε θέσεις στήριξης διοικητικού έργου. 

4. Ο έλεγχος της απασχόλησης του ΕΔΤΠ ασκείται ιε¬ 
ραρχικά και ανάλογα με την ακαδημαϊκή μονάδα που υ¬ 
πηρετεί, από τον Διευθυντή του εργαστηρίου, το Διευθυ¬ 
ντή του τομέα, τον Πρόεδρο του Τμήματος, τον Κοσμήτο¬ 
ρα και τον Πρύτανη. 

4. Τα μέλη του ΕΔΤΠ δικαιούνται αδείας 32 εργασίμων 
ημερών ετησίως, έκτης οποίας το 50% τουλάχιστον θα δί¬ 
δεται κατά τη διάρκεια των θερινών διακοπών. Τα φύλλα 
αδείας διαβιβάζονται στην Πρυτανεία για τη χορήγηση 
των σχετικών αδειών. 

Άρθρο 17 

Διοικητικό προσωπικό 

Το Διοικητικό προσωπικό διέπεται από τις εκάστοτε ι- 
σχύουσες διατάξεις περί Δημοσίων υπαλλήλων και υπαλ¬ 
λήλων Ν.Π.Δ.Δ. 

Άρθρο 18 

Πειθαρχικές διατάξεις 

1. Τα μέλη της πανεπιστημιακής κοινότητας (ΔΕΠ, ΕΕΠ, 
ΕΔΤΠ, διοικητικοί υπάλληλοι και φοιτητές) είναι υποχρε¬ 
ωμένοι να τηρούν τις διατάξεις της πανεπιστημιακής νο¬ 
μοθεσίας όπως ισχύουν κάθε φορά, των προεδρικών δια¬ 
ταγμάτων και υπουργικών αποφάσεων, που εκδίδονται 
κατ’ εξουσιοδότηση των νόμων, του παρόντος εσωτερι¬ 
κού κανονισμού λειτουργίας και κάθε σχετικής με την ι¬ 
διότητά τους διάταξης για την εκπλήρωση των καθηκό¬ 
ντων τους. 

2. α) Παραβιάσεις των παραπάνω διατάξεων ελέγχονται 
από τα αρμόδια, κατά κατηγορία μελών και κατά περίπτω¬ 
ση πειθαρχικού αδικήματος, όργανα και επιβάλλονται οι 
ποινές που προβλέπονται από τις διατάξεις του Ν. 1268/82 
(άρθρα 12,13,15 και 17), του υπαλληλικού κώδικα και του 
παρόντος κανονισμού όπως ισχύουν κάθε φορά. 

β) Ο Πρύτανης, ελέγχει οίκοθεντις παραβάσεις των με¬ 
λών της πανεπιστημιακής κοινότητας ή μετά από αναφο¬ 
ρές των Προϊσταμένων των μελών ή τρίτων. Προϊστάμε¬ 
νοι των ως άνω μελών της Πανεπιστημιακής Κοινότητας 
πλην των μελών ΔΕΠ είναι τα αμέσως ιεραρχικά ανώτερα 
συλλογικά ή μονομελή διοικητικά όργανα που προκύ- 
πτο υν από την ακαδημαϊκή ή τη διοικητική διάρθρωση του 
Ιδρύματος. Η νομιμότητα της άσκησης των καθηκόντων 
των μελών ΔΕΠ ελέγχεται από το Διευθυντή του Τομέα, 
τον Πρόεδρο του Τμήματος, τον Κοσμήτορα και τον Πρύ¬ 
τανη. 

3. Πειθαρχικά Όργανα για τα μέλη ΔΕΠ, ΕΕΠ, ΕΔΤΠ, Δι¬ 
οικητικό Προσωπικό και τους φοιτητές είναι: 

α. ί) Για τα μέλη ΔΕΠ το κατά τις διατάξεις του άρθρου 
45 παρ. 23 του Ν. 1268/1982 προβλεπόμενο Πειθαρχικό 
Συμβούλιο, όπως οι διατάξεις αυτές ισχύουν κάθε φορά. 
Ο Πρύτανης, διαπιστώνοντας την ύπαρξη ενδείξεων για 
διάπραξη πειθαρχικού παραπτώματος δύναται να αναθέ¬ 
τει σε μέλος ΔΕΠ ή τριμελή επιτροπή, την διεξαγωγή Ε¬ 
νόρκου Διοικητικής Εξετάσεως προ της ασκήσεως πει¬ 
θαρχικής δίωξης ή λήψεως άλλων μέτρων. 

ϋ) Ο Διευθυντής του Τομέα και ο Πρόεδρος του Τμήμα¬ 
τος έχουν κατά περίπτωση την ευθύνη του ελέγχου των 
μελών Δ.Ε.Π. για το βαθμό ανταπόκρισής τους στις κατά 
τα ανωτέρω υποχρεώσεις τους. 

ίϋ) Ο ακαδημαϊκός έλεγχος των μελών Δ.Ε.Π. από το Δι¬ 
ευθυντή του Τομέα ή από τον Πρόεδρο του Τμήματος, 
μπορεί να γίνεται αμέσως όταν διαπιστώνεται ότι ένα μέ¬ 
λος Δ.Ε.Π. δεν ανταποκρίνεται στις υποχρεώσεις του ή 
δημιουργεί προβλήματα με τη στάση του στον Τομέα ή 
στο Τμήμα. 

ίν) Στην περίπτωση άσκησης άμεσου ελέγχου, τα ελεγ¬ 
χόμενα μέλη Δ.Ε.Π. οφείλουν να δώσουν εξηγήσεις σε 
πρώτη φάση στον Πρόεδρο του Τμήματος ή στο Διευθυ¬ 
ντή του Τομέα, οι οποίοι, εφόσον δεν θεωρήσουν τις εξη¬ 
γήσεις ικανοποιητικές, υποχρεούνται να παραπέμψουν 
το όλο θέμα στο αντίστοιχο συλλογικό όργανο λήψης α¬ 
ποφάσεων. 

ν) Εφόσον το κατά περίπτωση συλλογικό όργανο λήψης 


αποφάσεων, θεωρήσει ότι οι εξηγήσεις του ελεγχομένου 
μέλους Δ.Ε.Π. δεν είναι ικανοποιητικές και ότι, κατά συνέ¬ 
πεια, υπέχει ακαδημαϊκή ευθύνη για τη μη τήρηση των κα¬ 
θορισμένων υποχρεώσεών του ή και για τη δημιουργία 
προβλημάτων, με τη στάση του, στον Τομέα ή στο Τμήμα 
μπορεί να λάβει ένα ή και περισσότερα από τα παρακάτω 
μέτρα σε βάρος του ελεγχόμενου μέλους Δ.Ε.Π.: 

• Να του απευθύνει έγγραφη σύσταση με την οποία θα 
το καλεί να ανταποκρίνεται με συνέπεια στις υποχρεώ¬ 
σεις του. 

• Να ζητήσει από τον Πρύτανη νατού επιβάλει ποινή πε¬ 
ρικοπής αποδοχών. 

• Να ζητήσει από τον Πρύτανη να φέρει το θέμα προς 
συζήτηση στη Σύγκλητο. 

• Να ζητήσει από τον Πρύτανη να κινήσει την προβλε- 
πόμενη από τον Νόμο πειθαρχική διαδικασία. 

νί) Η Γενική Συνέλευση του Τομέα μπορεί να παραπέμ- 
ψει το θέμα στη Γενική Συνέλευση του Τμήματος, ανε¬ 
ξάρτητα από τα μέτρα που μπορεί να λάβει η ίδια, εφόσον 
κρίνει ότι η σοβαρότητα του θέματος δεν επιτρέπει τον 
περιορισμό του στο επίπεδο του Τομέα και μόνο. 

νϋ) Ο ελεγχόμενος έχει δικαίωμα προσφυγής για δευτε¬ 
ροβάθμια κρίση στο αμέσως υψηλότερο όργανο διοίκη¬ 
σης (ΠρόεδροΤμήματος, Κοσμήτορα Σχολής ή Πρύτανη) 
προκειμένου να συζητηθεί το 9έμα στο αντίστοιχο συλλο¬ 
γικό όργανο λήψης αποφάσεων (Γενική Συνέλευση Τμή¬ 
ματος, Γ ενική Συνέλευση Σχολής ή Σύγκλητο). 

β. Γιατα μέλη ΕΕΠ και ΕΔΤΠ το Δ.Σ. του Τμήματος, η Κο¬ 
σμητεία ή το Πρυτανικό Συμβούλιο αντίστοιχα, με κριτή¬ 
ριο αν υπηρετούν στο Τμήμα, τη Σχολή ή το Ίδρυμα. 

γ. Για τα μέλη του διοικητικού προσωπικού, τα προβλε- 
πόμενα από τις ισχύουσες διατάξεις του Υπαλληλικού 
Κώδικα υπηρεσιακά συμβούλια. 

δ. Γ ια τους Προπτυχιακούς και Μεταπτυχιακούς Φοιτη¬ 
τές, το Δ.Σ. του Τμήματος. 

4. Δευτεροβάθμιο πειθαρχικό όργανο για μέλη ΕΕΠ, 
ΕΔΤΠ και τους προπτυχιακούς ή μεταπτυχιακούς φοιτη¬ 
τές είναι η Σύγκλητος. 

5. Τα Πειθαρχικά Συμβούλια συνεδριάζουν μετά από 
πρόσκληση του Προέδρου τους και αποφασίζουν κατά α¬ 
πόλυτη πλειοψηφία. Είναι υποχρεωμένα να καλέσουν σε 
ακρόαση το εγκαλούμενο άτομο, πριν αποφανθούν για 
την εξεταζόμενη υπόθεση. 

6. Το προβλεπόμενο με τον παρόντα κανονισμό Πειθαρ¬ 
χικό Συμβούλιο γιατα μέλη ΕΕΠ και ΕΔΤΠ δύναται να επι¬ 
βάλλει για τα πειθαρχικά παραπτώματα τις ποινές που 
προβλέπονται για τα μέλη ΔΕΠ και Διοικητικού Προσωπι¬ 
κού αντίστοιχα. 

7. Το προβλεπόμενο από τις ισχύουσες διατάξεις για 
τους διοικητικούς υπαλλήλους του δημόσιου τομέα πει¬ 
θαρχικό όργανο επιβάλλει τις ποινές που προβλέπονται 
από τις διατάξεις το υπαλληλικού κώδικα. 

8. α. Το προβλεπόμενο με τον παρόντα κανονισμό Πει¬ 
θαρχικό Όργανο για τους προπτυχιακούς και μεταπτυ¬ 
χιακούς φοιτητές, δύναται να επιβάλλει στον φοιτητή κα¬ 
τόπιν εκτιμήσεως των συνθηκών του πειθαρχικού παρα¬ 
πτώματος και της εν γένει προσωπικότητάς του μία από 
τις κατωτέρω ποινές: 

• Έγγραφη επίπληξη. 

• Στέρηση του δικαιώματος συμμετοχής στις εξετάσεις 
ενός ή περισσοτέρων μαθημάτων. 

• Στέρηση του δικαιώματος συμμετοχής σε μία ή πε¬ 
ρισσότερες εξεταστικές περιόδους. 


18962 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Αποβολή από το Ίδρυμα για ένα μήνα έως τέσσερα ε¬ 
ξάμηνα. 

β. Ο Πρόεδρος του Τμήματος ελέγχει οίκοθεν τις παρα¬ 
βάσεις των φοιτητών ή μετά από αναφορές των διδασκό¬ 
ντων ή τρίτων. 

γ. Ο φοιτητής που έχει τιμωρηθεί πειθαρχικά έχει το δι¬ 
καίωμα να προσφύγει με ένστασή του στο αμέσως ανώ¬ 
τερο ιεραρχικά πειθαρχικό όργανο, που αποφαίνεται ορι¬ 
στικά για την ποινή. 

9. Μέλη της Πανεπιστημιακής Κοινότητας που παρακω¬ 
λύουν καθ’οιονδήποτε τρόπο το εκπαιδευτικό, ερευνητι¬ 
κό και διοικητικό έργο, καθώς και την ομαλή λειτουργία 
των συλλογικών οργάνων και γενικότερα του Ιδρύματος, 
υποπίπτουν σε πειθαρχικό παράπτωμα, εκτός εάν εκτε- 
λούν νόμιμες αποφάσεις αντίστοιχων συνδικαλιστικών 
οργάνων. Οι σχετικές διαδικασίες πειθαρχικού ελέγχου 
κινούνται από τον Πρύτανη. 

10. Η διαπιστωμένη υπαίτια απουσία των μελών της Πα¬ 
νεπιστημιακής Κοινότητας πέραν του διμήνου θεωρείται 
παραίτηση του μέλους από την θέση του στην υπηρεσία. 
Μετά την παρέλευση του διμήνου κινείται αυτόματα η δια¬ 
δικασία λύσης της σχέσεως του μέλους με το Ίδρυμα. 

ΚΕΦΑΛΑΙΟ Γ 
ΦΟΙΤΗΤΙΚΑ ΘΕΜΑΤΑ 

Άρθρο 19 

Δικαιώματα - Υποχρεώσεις 

1. Οι προπτυχιακοί και μεταπτυχιακοί φοιτητές είναι μέ¬ 
λη της Πανεπιστημιακής Κοινότητας. Η ανάπτυξη της 
πρέπουσας σχέσης μεταξύ διδάσκοντα και διδασκόμε¬ 
νου επιβάλλει στους φοιτητές να επιδεικνύουν τον απαι- 
τούμενο σεβασμό για την αποτελεσματική επιτυχία της 
διδασκαλίας, της έρευνας και του ελέγχου των γνώσεών 
τους, στην έκταση που ανάλογος σεβασμός προς την α- 
ξιοπρέπειά τους επιδεικνύεται από τους διδάσκοντες. 

2. Κυρίαρχα δικαιώματα των φοιτητών είναι το δικαίωμα 
στη μάθηση και η ελεύθερη διακίνηση των ιδεών. 

3. Οι φοιτητές δικαιούνται να συμμετέχουν σε αμειβό- 
μενες δραστηριότητες του Ιδρύματος. 

4. Οι φοιτητές ασκούν ελεύθερα τα συνδικαλιστικά τους 
δικαιώματα. Για την προβολή των απόψεων των φοιτητι¬ 
κών συλλόγων διατίθεται συγκεκριμένος χώρος του Ιδρύ¬ 
ματος. 

5. Η ανάδειξη των εκπροσώπων των φοιτητών, όπου 
προβλέπεται τέτοια εκπροσώπηση σύμφωνα με την ισχύ- 
ουσα νομοθεσία γίνεται σύμφωνα με διαδικασίες που α¬ 
ποφασίζουν τα συνδικαλιστικά φοιτητικά όργανα, τηρου- 
μένωντωνδιατάξεωντου νόμου. Οι εκπρόσωποι αυτοί νο¬ 
μιμοποιούνται με έγγραφη υπόδειξή τους από το Δ.Σ. του 
φοιτητικού συλλόγου που φέρει την σφραγίδα του συλ¬ 
λόγου και τις υπογραφές του Προέδρου και του Γεν. 
Γραμματέα του. 

Άρθρο 20 

Παροχές προς τους φοιτητές 

1. Στους προπτυχιακούς και μεταπτυχιακούς φοιτητές 
παρέχονται, σύμφωνα με το νόμο: 

α) Υγειονομική περίθαλψη 

β) Σίτιση και στέγαση 

γ) Υποτροφίες-Δάνεια 

δ) Διευκολύνσεις για μετακινήσεις με βάση δελτίο φοι¬ 
τητικού εισιτηρίου 

Στους προπτυχιακούς φοιτητές παρέχονται επίσης 


συγγράμματα και βοηθήματα σύμφωνα προς τις προϋπο¬ 
θέσεις της κείμενης νομοθεσίας και των υπουργικών α¬ 
ποφάσεων. 

2. Τα απαιτούμενα για κάθε περίπτωση παροχής δικαιο- 
λογητικά υποβάλλονται στη Γραμματεία του οικείου τμή¬ 
ματος από τους ενδιαφερομένους μέχρι τέλος Σεπτεμ¬ 
βρίου εκάστου έτους, καθώς και σε άλλη ημερομηνία ε¬ 
φόσον τούτο αποφασισθεί για ειδικούς λόγους από το 
Πρυτανικό Συμβούλιο. 

Άρθρο 21 

Χρήση εγκαταστάσεων και μέσων 

1. Όλοι οι φοιτητές, προπτυχιακοί και μεταπτυχιακοί, έ¬ 
χουν δικαίωμα στη χρήση των εγκαταστάσεων και των 
μέσων του Ιδρύματος στα πλαίσια της ολοκλήρωσης των 
δραστηριοτήτων του προγράμματος σπουδών. Μετά το 
πέρας του χρόνου που διατίθεται, σύμφωνα με το πρό¬ 
γραμμα σπουδών, για τη χρήση των εγκαταστάσεων και 
μέσων οι φοιτητές είναι υποχρεωμένοι να παραδίδουν τις 
εγκαταστάσεις και τα μέσα στην ίδια καλή κατάσταση που 
τους διατέθηκαν. 

2. Όλοι οι φοιτητές προπτυχιακοί ή μεταπτυχιακοί έ¬ 
χουν δικαίωμα χρήσης της Βιβλιοθήκης του Ιδρύματος ό¬ 
που με την επίδειξη της φοιτητικής ταυτότητας μπορούν 
να δανείζονται βιβλία για συγκεκριμένο χρονικό διάστη¬ 
μα. Η επιστροφή των βιβλίων, περιοδικών κ.λπ., που δα¬ 
νείζεται ο φοιτητής/φοιτήτρια, αποτελεί προϋπόθεση λή¬ 
ψης του πτυχίου εκτός αν αποφασίσει αλλιώς το Πρυτα¬ 
νικό Συμβούλιο. 

3. Η χρήση των εγκαταστάσεων του Ιδρύματος από φοι¬ 
τητικούς συλλόγους από ομάδες φοιτητών/τριών για συ¬ 
νελεύσεις ή συγκεντρώσεις αποτελεί δικαίωμα των φοι¬ 
τητών, εκτός αν παρακωλύεται η εκπαιδευτική διαδικα¬ 
σία. Στην τελευταία περίπτωση πρέπει να ενημερώνεται 
και να εγκρίνει ο Πρόεδρος του Τμήματος του οποίου 
χρησιμοποιείται η αντίστοιχη αίθουσα. Γ ια χώρους οι ο¬ 
ποίοι είναι στην αρμοδιότητα του Κοσμήτορα ή του Πρύ¬ 
τανη απαιτείται η γραπτή έγκριση του αντίστοιχου οργά¬ 
νου. 

4. Τυχόν πραγματοποίηση εκδηλώσεων χωρίς την ανω¬ 
τέρω γραπτή έγκριση, συνεπάγεται πειθαρχικό έλεγχο 
των υπευθύνων. 

Άρθρο 22 

Ωρολόγιο Πρόγραμμα - Βαθμοί- Καθομολόγηση 

1. Το ωρολόγιο πρόγραμμα διδασκαλίας των μαθημά¬ 
των συντάσσεται και για τα δύο εξάμηνα, με ευθύνη του 
Προέδρου του Τμήματος, πριν από τον χρόνο έναρξης 
του διδακτικού έτους και ανακοινώνεται στους φοιτητές 
από τη Γραμματεία του Τμήματος. Το ωρολόγιο πρό¬ 
γραμμα περιλαμβάνει την κατανομή των ωρών διδασκα¬ 
λίας των μαθημάτων του προγράμματος σπουδών μέσα 
στις πέντε εργάσιμες ημέρες της εβδομάδας, τους διδά¬ 
σκοντες, καθώς και τις αίθουσες διδασκαλίας. Δεν επι¬ 
τρέπεται η συνεχής θεωρητική διδασκαλία του αυτού μα¬ 
θήματος, πέραν των δύο ωρών στην ίδια ημέρα.Η παρα¬ 
κολούθηση των εργαστηρίων, κλινικών και διδακτικών 
ασκήσεων είναι υποχρεωτική για τους φοιτητές. Με από¬ 
φαση της Γ.Σ. του Τομέα καθορίζεται ο αριθμός των ερ¬ 
γαστηριακών, κλινικών και διδακτικών ασκήσεων και ότι 
αφορά την αξιολόγηση και ελλιπή παρακολούθηση των 
φοιτητών. Οι φοιτητές μπορούν να παρακολουθούν σε 
κάθε εξάμηνο όσα και όποια μαθήματα επιθυμούν από τα 

προσφερόμενα, λαμβάνοντας υπόψη όχι ο μέγιστος α¬ 
ριθμός μαθημάτων τα οποία μπορεί να παρακολουθήσει 
ένας φοιτητής αντιστοιχούν σε ένα αριθμό διδακτικών μο¬ 
νάδων, που καθορίζεται από τη Γενική Συνέλευση τού 
Τμήματος. 

2. Η επίδοση στα μαθήματα εκτιμάται με τους βαθμούς 
που δίνονται κατά την διαδικασία ελέγχου των γνώσεων. 
Κάθε μάθημα είτε εξαμηνιαίο είναι, είτε κλινικό, είτε δι¬ 
πλωματική εργασία, βαθμολογείται αυτοτελώς. Οι βαθ¬ 
μοί που δίνονται κυμαίνονται από μηδέν (0) μέχρι δέκα 
(10), με διαβαθμίσεις ακέραιης μονάδας. Προβιβάσιμοι 
βαθμοί είναι το (5) και οι μεγαλύτεροι του. Τα αποτελέ¬ 
σματα των εξετάσεων ανακοινώνονται από τον διδάσκο¬ 
ντα και μέσα σε διάστημα είκοσι ημερών από την εξέταση 
στέλνονται στη Γραμμματεία του Τμήματος. Μαθήματα 
στα οποία ο φοιτητής δεν έλαβε προβιβάσιμο βαθμό, υ- 
ποχρεούται να επαναλάβει ή, εφόσον είναι κατ’ επιλογή, 
και να τα αντικαταστήσει, όπως προβλέπει ο νόμος. Ειδι¬ 
κά και μόνο το εργαστήριο εξαμηνιαίου μαθήματος κατο¬ 
χυρώνεται και δεν επαναλαμβάνεται η εργαστηριακή ά¬ 
σκηση, εάν η παρακολούθηση αυτή κρίθηκε επιτυχής. Για 
τον τρόπο υπολογισμού του βαθμού του πτυχίου εφαρ¬ 
μόζονται οι ισχύουσες διατάξεις. 

3. Η καθομολόγηση αποφοίτου είναι αναγκαία, μονομε¬ 
ρής, πανηγυρική, ενώπιον των πανεπιστημιακών αρχών, 
σε ειδική τελετή και με την παρουσία των συναδέλφων 
του, πράξη του αποφοίτου που αποπεράτωσε επιτυχώς 
τις σπουδές του στο Πανεπιστήμιο Θεσσαλίας και με την 
οποία διαβεβαιώνει την προσήλωσή του στην επιστήμη 
και στις αρχές που διδάχθηκε στο Ίδρυμα. Η καθομολό¬ 
γηση, που δεν αποτελεί συστατικό για την επιτυχή περά- 
τωση των σπουδών και τη λήψη του πτυχίου, αλλά απα¬ 
ραίτητη προϋπόθεση για την χορήγηση του εγγράφου 
πτυχιακού τίτλου, γίνεται σε ειδική τελετή 3 φορές το χρό¬ 
νο στο τέλος των εξετάσεων Φεβρουάριου, Ιουνίου και 
Σεπτεμβρίου κάθε έτους, σε τόπο και ημέρα που ορίζο¬ 
νται από το Πρυτανικό Συμβούλιο. Πριν από την καθομο¬ 
λόγηση μπορεί να δοθεί στον απόφοιτο σχετική βεβαίω¬ 
ση για την επιτυχή περάτωση των σπουδών του. Το κείμε¬ 
νο της καθομολόγησης για τους αποφοίτους όλων των 
Τμημάτων έχει ως εξής: 

«Από του ιερού περιβόλου του σεπτού τούτου τεμένους 
των Μουσών εξερχόμενος, κατ’ επιστήμην βιώσομαι, α¬ 
σκών ταύτην, δίκην θρησκείας εν πνεύματι και αλήθεια. 
Ούτω χρήσιμον εμαυτόν καταστήσω προς άπαντας τους 
δεομένους της εμής αρωγής και εν πάση ανθρώπων κοι¬ 
νωνία, αεί προς ειρήνην και χρηστότητα ηθών συντελέσω, 
βαίνων εν ευθεία του βίου οδώ προς την αλήθειαν και το 
δίκαιον αποβλέπων και τον βίον ανυψών εις τύπον αρετής 
υπό την σκέπην της σοφίας. Ταύτην την επαγγελίαν επι- 
τελούντι είη μοι, συν τη ευλογία των εμών καθηγητών και 
διδασκάλων, ο Θεός εντω βίω βοηθός». 

Ο απόφοιτος του Τμήματος Ιατρικής, εκτός της ανωτέ¬ 
ρω καθομολόγησης δίνει επιπρόσθετα και τον όρκο του 
Ιπποκράτη, το κείμενο του οποίου έχει ως εξής: 

«Ορκίζομαι στον Απόλλωνα τον Ιατρό και στον Ασκλη¬ 
πιό και στην Υγεία και στην Πανάκεια και σ’ όλους τους 
Θεούς και τις Θεές, που βάζω μάρτυρες, ότι θα εκπληρώ¬ 
σω τον όρκο μου αυτό και το συμβόλαιο αυτό σύμφωνα με 
τη δύναμή μου και την κρίση μου, ότι θα θεωρώ εκείνον 
που μου δίδαξε την τέχνη αυτή ίσον με τους γονείς μου, 
και θα τον κάνω κοινωνό του βίου μου, και θα του προ¬ 
σφέρω από τα δικά μου ότι χρειάζεται τους απογόνους 


του θα θεωρώ ως αδελφούς μου και θα τους διδάξω την 
τέχνη αυτή, αν επιθυμούν να μάθουν, χωρίς μισθό και χω¬ 
ρίς συμφωνία, ότι θα μεταδώσω τους επαγγελματικούς 
κανόνες, τα θεωρητικά μαθήματα και τις υπόλοιπες διά¬ 
φορες ασκήσεις στους γιους μου, στους γιους του διδα¬ 
σκάλου μου και σε μαθητές που θα έχουν συνδεθεί μαζί 
μου, με όρκο και συμβόλαιο, κατά τη συνήθεια των ιατρών 
και σε κανένα άλλο. Θα χρησιμοποιήσω τη θεραπευτική 
δίαιτα μόνο για ωφέλεια των αρρώστων όσο εξαρτάται α¬ 
πό τη δύναμη και την κρίση μου, και (υπόσχομαι ότι) θα 
τους προφυλάξω από κάθε βλάβη και αδικία. Δε θα χορη¬ 
γήσω θανατηφόρο φάρμακο σε κανένα, όσο και αν παρα¬ 
κληθώ, ούτε θα υποδείξω τέτοια συμβουλή, επίσης δε θα 
δώσω σε γυναίκα φάρμακο εκτρωτικό, αγνή και καθαρή 
θα διατηρήσω τη ζωή μου και την τέχνη μου, δε θα χει- 
ρουργήσω οπωσδήποτε αυτούς που πάσχουν από πέτρα, 
αλλά θα αφήσω την πράξη αυτή στους εξασκημένους, σε 
όσα σπίτια προσκαλούμαι θα μπαίνω για το καλό των αρ¬ 
ρώστων, κρατώντας τον εαυτό μου μακριά από κάθε θε¬ 
ληματική αδικία ή άλλη διαφθορά και προπάντων μακριά 
από κάθε αφροδισιακή πράξη σε σώματα γυναικών και 
ανδρών, ελευθέρων ή δούλων. Όσα δε κατά τη διάρκεια 
της θεραπείας θα δω ή ακούσω ή και πέρα από τις ασχο¬ 
λίες μου στην καθημερινή ζωή, όσα δεν πρέπει ποτέ να 
κοινολογούνται στους έξω, θα τα αποσιωπώ, υπολογίζο¬ 
ντας ότι αυτά είναι ιερά μυστικά, όσο λοιπόν θα τηρώ τον 
όρκο μου αυτό και δε θα τον παραβιάζω. Είθε να πετυχαί¬ 
νω στη ζωή και στην τέχνη μου, έχοντας καλό όνομα πά¬ 
ντοτε ανάμεσα στους ανθρώπους, εάν όμως τον παραβώ 
να γίνω επίορκος, να πάθω τα αντίθετα». 

4. Ο τύπος του πτυχίου και του διπλώματος που απονέ- 
μονται από το Πανεπιστήμιο Θεσσαλίας, συντάσσονται 
σύμφωνα με τα υποδείγματα που αναφέρονται στο άρ¬ 
θρο 27 του παρόντος. 

5. Το πτυχίο και το δίπλωμα χορηγούνται και επί περγα¬ 
μηνής εφόσον ζητηθεί από τον πτυχιούχο ή τον διπλωμα¬ 
τούχο, ο οποίος και έχει την υποχρέωση να καταβάλει την 
αξία της, την οποία καθορίζει κάθε φορά το Πρυτανικό 
Συμβούλιο. 

ΚΕΦΑΛΑΙΟ Δ 

ΤΙΜΗΤΙΚΟΙ ΤΙΤΛΟΙ-ΕΚΔΗΛΩΣΕΙΣ 
Άρθρο 23 

Ομότιμοι Καθηγητές 

1. Η Σύγκλητος μετά από πρόταση των 2/3 της Γ.Σ. του 
Τμήματος μπορεί με απόλυτη πλειοψηφία των μελών της 
να απονέμει τον τίτλο του Ομότιμου Καθηγητή σε κάθε κα¬ 
θηγητή του Ιδρύματος κατά ή μετά την αποχώρησή του α¬ 
πό την υπηρεσία και εφόσον έχει διακριθεί για την εκπαι¬ 
δευτική και ερευνητική δραστηριότητάτου, την κοινωνική 
προσφορά του και την προσήλωσή του στους δημοκρατι¬ 
κούς θεσμούς της χώρας. Οι Ομότιμοι Καθηγητές ανα¬ 
γνωρίζονται τιμητικά ως Καθηγητές του Ιδρύματος σε ο- 
ποιεσδήποτε εκδηλώσεις αυτού, αλλά δεν μπορούν να εί¬ 
ναι μέλη αποφασιστικών οργάνων. Καλούνται όμως να 
συμμετέχουν στην ακαδημαϊκή ζωή είτε ως διδάσκοντες 
μεταπτυχιακών μαθημάτων μετά από αιτιολογημένη από¬ 
φαση της Γ.Σ. Ειδικής Σύνθεσης του Τμήματος, είτε ως 
μέλη συμβουλευτικών επιτροπών και στην έρευνα ως μέ¬ 
λη ερευνητικών ομάδων. Στην τελευταία περίπτωση αν το 
ερευνητικό πρόγραμμα διευθύνεται από ομότιμο καθη¬ 
γητή και εφόσον απαιτείται η απασχόληση πανεπιστήμια- 

κού προσωπικού και χρήση χώρων και οργάνων του Πα¬ 
νεπιστημίου, απαιτείται η προηγούμενη έγκριση του Το¬ 
μέα και της Γενικής Συνέλευσης του Τμήματος. 

2. Με απόφαση της Γ.Σ. του Τμήματος διατίθεται στους 
ομότιμους καθηγητές γραφείο και παρέχονται διευκο¬ 
λύνσεις για τη συνέχιση της επιστημονικής τους δραστη¬ 
ριότητας. 

3. Ο τίτλος του Ομότιμου Καθηγητή αφαιρείται, ύστερα 
από απόφαση της Συγκλήτου του Ιδρύματος που λαμβά- 
νεται με πλειοψηφία των 2/3 των μελών της όταν συντρέ¬ 
χουν ιδιαίτερα σοβαροί λόγοι. 

Άρθρο 24 

Επίτιμοι Διδάκτορες 

1. Η Γ.Σ. του Τμήματος με πλειοψηφία των 3/4 του συ¬ 
νόλου των μελών της αποφασίζει για την απονομή του τίτ¬ 
λου του επίτιμου διδάκτορα σε Έλληνα ή ξένο που διέ- 
πρεψε στην επιστήμη, την τέχνη ή τα γράμματα ή προσέ- 
φερε πολύτιμες υπηρεσίες στο Έθνος ή στο Πανε¬ 
πιστήμιο. Η απόφαση παίρνεται μετά από αιτιολογημένη 
πρόταση δύο τουλάχιστον καθηγητών ενός Τομέα και εκ¬ 
φράζεται με ψήφισμα της Γ.Σ. του Τμήματος. Η αναγό¬ 
ρευση γίνεται σε δημόσια συνεδρία της Γ.Σ. του Τμήμα¬ 
τος και συμμετέχουν σε αυτή ο Πρύτανης, ο Κοσμήτορας 
της Σχολής, ο Πρόεδρος του Τμήματος και ένας τουλάχι¬ 
στον από τους καθηγητές που εισηγείται για τον αναγο¬ 
ρευόμενο. Ο Πρόεδρος του Τμήματος διαβάζει το ψήφι¬ 
σμα και ακολουθεί ομιλία του αναγορευομένου. 

2. Ο τίτλος του επίτιμου διδάκτορα αφαιρείται μόνο για 
σοβαρούς λόγους και με την ίδια διαδικασία που ισχύει 
για τους ομότιμους καθηγητές. 

Άρθρο 25 

Θέματα πολιτιστικού, εθιμοτυπικού και τελετουργικού 
χαρακτήρα 

1. Το Ίδρυμα θεωρεί την οργάνωση πολιτιστικών εκδη¬ 
λώσεων που αποβλέπουν σε μια γενικότερη ανάπτυξη των 
μελών της Πανεπιστημιακής Κοινότητας σαν απαραίτητο 
συμπλήρωμα της εκπαιδευτικής και ερευνητικής δραστη- 
ριότητάς του. Για το λόγο αυτό οργανώνει ή ενθαρρύνει 
τους φοιτητές του ή και άλλους φορείς της Πανεπιστημια¬ 
κής Κοινότητας να προβαίνουν στην οργάνωση πολιτιστι¬ 
κών εκδηλώσεων όπως π.χ. θεατρικών παραστάσεων, μου¬ 
σικών και αθλητικών εκδηλώσεων, την οργάνωση καλλιτε¬ 


χνικών εκθέσεων, εορταστικών εκδηλώσεων κ.λπ. που 
προάγουν την καλλιέργεια των μελών του. 

2. Οι δαπάνες για την οργάνωση των ανωτέρω εκδηλώ¬ 
σεων μπορούν να βαρύνουν ολικώς ή μερικώς τον προϋ¬ 
πολογισμό του Ιδρύματος, ύστερα από απόφαση του 
Πρυτανικού Συμβουλίου. 

3. Το Ίδρυμα συμμετέχει σε εκδηλώσεις εθιμοτυπικού 
και τελετουργικού χαρακτήρα όπου η παρουσία του επι¬ 
βάλλεται από εθνικούς, θρησκευτικούς και κοινωνικούς 
λόγους. 

Στις περιπτώσεις που η συμμετοχή αυτή απαιτεί δαπά¬ 
νες, οι δαπάνες αυτές μπορεί να βαρύνουν τον προϋπο¬ 
λογισμό του Ιδρύματος, ύστερα από απόφαση του Πρυ- 
τανικού Συμβουλίου. 

4. Η μέριμνα για την όλη οργάνωση των ανωτέρω εκδη¬ 
λώσεων είναι της αρμοδιότητας του γραφείου Διεθνών 
και Δημοσίων Σχέσεων του Ιδρύματος. 

Άρθρο 26 

Διαπανεπιστημιακή Συνεργασία 

1. Το Ίδρυμα στη βάση της καλύτερης αξιοποίησης του 
δυναμικού του σε προσωπικό και μέσα αλλά και για την 
ευρύτερη χρησιμοποίηση των επιτεύξεών του επιδιώκει 
τη συνεργασία με ΑΕΙ του εσωτερικού και εξωτερικού σε 
εκπαιδευτικό και ερευνητικό επίπεδο. 

2. Οι συγκεκριμένες συμφωνίες μεταξύ του Ιδρύματος 
και του άλλου ΑΕΙ, για συνεργασία, εγκρίνονται από 
τηνΣύγκλητο και υπογράφεται σχετικό πρωτόκολλο από 
τον Πρύτανη και τον εκπρόσωπο του άλλου ΑΕΙ. 

3. Οι συμφωνίες συνεργασίας δεν επιτρέπεται να παρα¬ 
βιάζουν τις αρχές λειτουργίας του Ιδρύματος. 

4. Για την πραγματοποίηση των διαπανεπιστημιακών 
σχέσεων παρέχεται η αναγκαία διοικητική υποστήριξη α¬ 
πό το γραφείο Διεθνών και Δημοσίων Σχέσεων, μέσα στα 
πλαίσια των αρμοδιοτήτων του. 

Άρθρο 27 

Τύπος πτυχίου / διπλώματος 

Προσαρτάται και αποτελεί αναπόσπαστο μέρος του πα¬ 
ρόντος το παράρτημα με τον τύπο του πτυχίου και του δι¬ 
πλώματος που απονέμονται από το Πανεπιστήμιο Θεσ¬ 
σαλίας, των οποίων ο τίτλος έχει ως ακολούθως: 

α) Τύπος πτυχίου, 

ΕΛΛΗΝΙΚΗ ΔΗΜΟΚΡΑΤΙΑ 
ΠΑΝΕΠΙΣΤΗΜΙΟ ΘΕΣΣΑΛΙΑΣ 
«ΡΗΓΑΣ ΒΕΛΕΣΤΙΝΛΗΣ» 



ΠΡΥΤΑΝΕΥΟΝΤΟΣ 

ΕΝ ΤΩ, ΕΝ ΒΟΛΩ, ΠΑΝΕΠΙΣΤΗΜΙΩ ΘΕΣΣΑΛΙΑΣ 


Τ 


ΕΚ.ΟΡΜΩΜΕΝ 


ΠΕΡΙ ΤΗΝ ΕΠΙΣΤΗΜΗΝ ΤΗΣ.ΣΠΟΥΔΑΣ. 

ΜΕΤΑ ΔΕ ΑΚΡΙΒΗ ΔΟΚΙΜΑΣΙΑΝ ΑΞΙΩΘΕ.ΤΟΥ ΒΑΘΜΟΥ 


ΑΠΟΦΑΣΕΙ ΟΜΟΘΥΜΟ, 

ΤΟΥ ΤΜΗΜΑΤΟΣ. 

ΤΗΣ ΣΧΟΛΗΣ. 

ΕΙΣ ΤΟΥΣ ΠΤΥΧΙΟΥΧΟΥΣ ΤΟΥ ΤΜΗΜΑΤΟΣ. 

.ΑΝΕΔΕΙΞΕΝ 

ΚΑΙ ΠΑΝΤΑ ΤΑ ΤΩ, ΔΙΠΛΩΜΑΤΙ, ΤΟΥΤΩ, ΑΝΗΚΟΝΤΑ ΠΡΟΝΟΜΙΑ 

ΠΡΟΣΕΝΕΙΜΕΝ 

ΕΤΕΙ. 

ΕΞΕΔΟΘΗ ΤΗ. 

Ο ΠΡΥΤΑΝΗΣ Ο/Η ΠΡΟΕΔΡΟΣ 

Ο/Η ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


ΑΡΙΘΜΟΣ ΠΤΥΧΙΟΥ 
ΑΡΙΘ. ΦΟΙΤ. ΜΗΤΡΩΟΥ 

β) Τύπος διπλώματος, 

ΕΛΛΗΝΙΚΗ ΔΗΜΟΚΡΑΤΙΑ 
ΠΑΝΕΠΙΣΤΗΜΙΟ ΘΕΣΣΑΛΙΑΣ 
«ΡΗΓΑΣ ΒΕΛΕΣΤΙΝΛΗΣ» 



ΠΡΥΤΑΝΕΥΟΝΤΟΣ 

ΕΝ ΤΩ, ΕΝ ΒΟΛΩ, ΠΑΝΕΠΙΣΤΗΜΙΩ ΘΕΣΣΑΛΙΑΣ 


Τ 


ΕΚ.ΟΡΜΩΜΕΝ 


ΠΕΡΙ ΤΗΝ ΕΠΙΣΤΗΜΗΝ ΤΗΣ.ΣΠΟΥΔΑΣ. 

ΜΕΤΑ ΔΕ ΑΚΡΙΒΗ ΔΟΚΙΜΑΣΙΑΝ ΑΞΙΩΘΕ.ΤΟΥ ΒΑΘΜΟΥ 


ΑΠΟΦΑΣΕΙ ΟΜΟΘΥΜΟ, 

ΤΟΥ ΤΜΗΜΑΤΟΣ. 

ΤΗΣ ΣΧΟΛΗΣ. 

ΕΙΣ ΤΟΥΣ ΔΙΠΛΩΜΑΤΟΥΧΟΥΣ ΤΟΥ ΤΜΗΜΑΤΟΣ. 

.ΑΝΕΔΕΙΞΕΝ 


ΚΛΙ ΠΑΝΙ Α ΤΑ ΤΩ, ΔΙΠΛΩΜΛΤΙ, ΤΟΥΤΩ, ΛΝΙΙΚΟΝΤΛ ΠΡΟΝΟΜΙΑ 

ΠΡΟΣΠΝΙϊΙΜΕΝ 


ΕΤΕΙ. 

ΕΞΕΔΟΘΗ ΤΗ. 

Ο ΠΡΥΤΑΝΗΣ Ο/Η ΠΡΟΕΔΡΟΣ 

Ο/Η ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


ΑΡΙΘΜΟΣ ΔΙΠΛΩΜΑΤΟΣ 
ΑΡΙΘ. ΦΟΙΤ. ΜΗΤΡΩΟΥ... 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ 6Ρ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μίρ: νννννν.β1.9Γ 
β-ηηβΗ: ην3$ @ θΙ.ςΓ 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΕΞΥΠΗΡΕΤΗΣΗΣ ΠΟΛΙΤΩΝ 


Πληροφορίες δημοσιευμάτων Α.Ε. - Ε.Π.Ε. 

5225 

761 


5230 

841 

Πληροφορίες δημοσιευμάτων λοιπών Φ.Ε.Κ. 

5225 

713 


5249 

547 

Πώληση Φ.Ε.Κ. 

5239 

762 

Φωτοαντίγραφα παλαιών Φ.Ε.Κ. 

5248 

141 

Βιβλιοθήκη παλαιών Φ.Ε.Κ. 

5248 

188 

Οδηγίες για δημοσιεύματα Α.Ε. - Ε.Π.Ε. 

5248 

785 

Εγγραφή Συνδρομητών Φ.Ε.Κ. και 



αποστολή Φ.Ε.Κ. 

5248 

320 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 


(0531) 22 858 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 1 Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


(081)396 223 


ΤΙΜΗ ΦΥΛΛΩΝ * Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . „ _._ 


- Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 




















